Komisjoni määrus (EÜ) nr 1616/2000,

24. juuli 2000,

millega muudetakse määrust (EMÜ) nr 94/92 üksikasjalike rakenduseeskirjade kohta, mis käsitlevad nõukogu määruses (EMÜ) nr 2092/91 sätestatud kolmandatest riikidest importimise korda

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta [1] (viimati muudetud komisjoni määrusega (EÜ) nr 1437/2000), [2] eriti selle artikli 11 lõiget 1,

ning arvestades järgmist:

(1) Vastavalt määruse (EMÜ) nr 2092/91 artikli 11 lõikele 1 võib kolmandast riigist imporditud tooteid turustada ainult juhul, kui tooted pärinevad kolmandast riigist, mis on kantud määruse (EMÜ) nr 2092/91 artikli 11 lõikes 2 ettenähtud tingimuste kohaselt koostatud loetelusse. Kõnesolev loetelu on esitatud komisjoni määruse (EMÜ) nr 94/92 [3] (viimati muudetud määrusega (EÜ) nr 548/2000) [4] lisas.

(2) Argentina ja Šveits esitasid komisjonile taotluse laiendada määruse (EMÜ) nr 2092/91 artikli 11 lõikes 1 sätestatud loetelus sisalduvaid tootekategooriaid nii, et need hõlmaksid ka loomi ning loomseid saadusi. Nad esitasid vastavalt määruse (EMÜ) nr 94/92 artikli 2 lõikele 2 nõutava teabe.

(3) Kõnealuse teabe kontrollimise ja seejärel nende ametiasutustega toimunud arutelu põhjal jõuti järeldusele, et loomade ja loomsete saaduste tootmist ja kontrollimist reguleerivad eeskirjad nendes maades vastavad määruses (EMÜ) nr 2092/91 sätestatud eeskirjadele. Argentina asutustelt oodatakse teatavaid kinnitusi, seetõttu tuleks karja ja loomsete saaduste vastavaks pidamist piirata kuue kuu pikkuse tähtajaga.

(4) Iisrael on taotlenud komisjonilt tema nimekirja kuulumise tingimuste muutmist, et lubataks mahepõllumajanduslikult kasvatatud tooraine importi. Iisrael on esitanud vastavalt määruse (EMÜ) nr 94/92 artikli 2 lõikele 5 nõutava teabe. Esitatud teabe põhjal võib järeldada, et nõuded vastavad ühenduse õigusaktide nõuetele.

(5) Käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 94/92 lisa muudetakse Argentina, Iisraeli ja Šveitsi osas vastavalt käesoleva määruse lisale.

Artikkel 2

Käesolev määrus jõustub 24. augustil 2000.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 24. juuli 2000

Komisjoni nimel

komisjoni liige

Franz Fischler

[1] EÜT L 198, 22.7.1991, lk 1.

[2] EÜT L 161, 1.7.2000, lk 62.

[3] EÜT L 11, 17.1.1992, lk 14.

[4] EÜT L 67, 15.3.2000, lk 12.

--------------------------------------------------

LISA

ARGENTINA

1. Tootekategooriad:

a) töötlemata taimekasvatussaadused ning loomad ja töötlemata loomsed saadused määruse (EMÜ) nr 2092/91 artikli 1 lõike 1 punkti a tähenduses, välja arvatud:

- loomad ja loomsed saadused, mis on varustatud või mida kavatsetakse varustada üleminekuviitega;

b) inimtarbimiseks mõeldud töödeldud taimekasvatussaadused ja loomsed saadused määruse (EMÜ) nr 2092/91 artikli 1 lõike 1 punkti b tähenduses, välja arvatud:

- loomsed saadused, mis on varustatud või mida kavatsetakse varustada üleminekuviitega.

2. Päritolu: punkti 1a tooted ja punkti 1b toodete mahepõllundusliku päritoluga koostisosad, mis on kasvatatud Argentinas.

3. Kontrolliasutus: Instituto Argentino para la Certificación y Promoción de Productos Agropecuarios Orgánicos SRL (Argencert) ja Organización Internacional Agropecuaria (OIA).

4. Sertifikaate väljaandvad asutused: vt punkt 3.

5. Taimede ja taimekasvatussaaduste loetelus oleku tähtaeg: 30. juuni 2003. Loomade ja loomsete saaduste loetelus oleku tähtaeg: 28. veebruar 2001.

IISRAEL

Punkti 2 Iisraeli käsitlev tekst asendatakse järgmisega:

"Päritolu: punkti 1a tooted ja punkti 1b toodete mahepõllundusliku päritoluga koostisosad, mis on kasvatatud Iisraelis või imporditud Iisraeli:

- kas Euroopa Liidust,

- või kolmandast riigist korra alusel, mis on tunnistatud võrdväärseks vastavalt määruse (EMÜ) nr 2092/91 artikli 11 lõike 1 sätetele."

ŠVEITS

1. Tootekategooriad:

a) töötlemata taimekasvatussaadused ja loomad ning töötlemata loomsed saadused määruse (EMÜ) nr 2092/91 artikli 1 lõike 1 punkti a tähenduses, välja arvatud:

- selle määruse artikli 5 lõikes 5 nimetatud üleminekuperioodi tooted,

- mesindussaadused;

b) inimtarbimiseks mõeldud töödeldud taimekasvatussaadused ja loomsed saadused määruse (EMÜ) nr 2092/91 artikli 1 lõike 1 punkti b tähenduses, välja arvatud:

- selle määruse artikli 5 lõikes 5 nimetatud tooted, mis sisaldavad üleminekuperioodil toodetud põllumajandusliku päritoluga koostisosa,

- mahepõllumajandusliku päritoluga koostisosade hulgas Šveitsi mesindussaadusi sisaldavad tooted.

2. Päritolu: punkti 1a tooted ja punkti 1b toodete mahepõllundusliku päritoluga koostisosad, mis on kasvatatud Šveitsis või imporditud Šveitsi:

- kas Euroopa Liidust,

- või kolmandast riigist korra alusel, mis on tunnistatud võrdväärseks vastavalt määruse (EMÜ) nr 2092/91 artikli 11 lõike 1 sätetele,

- või kolmandast riigist, mille puhul mõni Euroopa Liidu liikmesriik on vastavalt määruse (EMÜ) nr 2092/91 artikli 11 lõike 6 sätetele tunnustanud, et seda toodet on selles riigis toodetud ja kontrollitud samas korras kui EL liikmesriigis.

3. Kontrolliasutus: Institut für Marktökologie (IMO), bio.inspecta AG ja Schweizerische Vereinigung für Qualitäts- und Management-Systeme (SQS).

4. Sertifikaate väljaandvad asutused: vt punkt 3.

5. Loetelus oleku tähtaeg: 31. detsember 2002.

--------------------------------------------------